Najmanje dva člana Kongresa najavila da će za boravka u svojim izbornim okruzima biti naoružani
Demokrat iz Californije Adam Schiff smatra međutim da se političari ne bi smjeli 'bojati građana'
Jason Chaffetz: "Nisam dugo u Kongresu, no rutinski je da na sastanke s građanima dolaze i vrlo žučljivi, ljuti i agresivni ljudi koji inzistiraju da vam nešto kažu" Nakon subotnjeg napada na kongresnicu iz Arizone neki američki zakonodavci odlučili su se sami pobrinuti za svoju sigurnost. Najmanje dva člana Kongresa objavili su da će za boravka u svojim izbornim okruzima nositi pištolje. U sigurnosnom smislu, zgrada Kongresa SAD smatra se nekom vrstom utvrde, naročito od terorističkog napada 2001. godine. No kad članovi Kongresa borave u svojim izbornim okruzima većina ih nema nikakvu sigurnost. Republikanski kongresnik Jason Chaffetz o svojim boravcima u izbornom okrugu kaže: "Nisam dugo u Kongresu, no rutinski je da dođu neki vrlo žučljivi, ljuti i agresivni ljudi koji žele komunicirati s vama." Kongresnik Chaffetz smatra da ima pravo na nošenje oružja, a nada se da ga nikad neće biti u prilici da uporabiti. Svega nekoliko dana prije tragičnog incidenta u Arizoni jedan muškarac prijetio je senatoru iz Colorada, Michaelu Bennetu. Rekao je da će 'poubijati njegove suradnike i zapaliti ured'. Taj je čovjek sada u zatvoru. Većina članova Kongresa kaže da im u kontaktu s građanima ne trabaju tjelohranitelji i detektori metala. Jedan od njih je Adam Schiff, demokrat iz Kalifornije. "Niti jedan dio društva nije imun od neselektivnog, bezumnog nasilja. Ali ne možemo dopustiti da to utječe na to kako obavljamo naš posao" - kaže Schiff. Ovaj član Kongresa dodaje da politički predstavnik građana mora s njima biti u kontaktu, a ne bojati ih se.